Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta ja saattamisesta ajan tasalle (96/C 249/03) (ETA:n kannalta merkityksellinen teksti) KOM(96) 318 lopull. - 96/0170(CNS)

(Komission esittämä 11 päivänä heinäkuuta 1996)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 51 ja 235 artiklan,

ottaa huomioon Euroopan yhteisöjen komission ehdotuksen,

ottaa huomioon Euroopan parlamentin lausunnon,

ottaa huomioon talous- ja sosiaalikomitean lausunnon,

sekä katsoo, että

johdonmukaisuuden ja selkeyden vuoksi on tarpeen mukauttaa sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (1) sekä sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 (2) tiettyjen säännösten sanamuotoa sekä poistaa muita säännöksiä, jotka ovat vanhentuneet tai käyneet tarpeettomiksi; nämä muutokset ovat luonteeltaan yksinomaan teknisiä, ja niillä on tarkoitus tehdä parannuksia edellä mainittuihin asetuksiin,

sen jälkeen, kun asetuksia (ETY) N:o 1408/71 ja (ETY) N:o 574/72 on viimeksi saatettu ajan tasalle 2 päivänä kesäkuuta 1983 annetulla neuvoston asetuksella (ETY) N:o 2001/83 (3), on tapahtunut useita muutoksia, ja sen vuoksi on tarpeen asianomaisten yhteisön säännösten avoimuuden ja saatavuuden varmistamiseksi toteuttaa edellä mainittujen asetusten ajan tasalle saattaminen sisällyttämällä kyseisiin asetuksiin (ETY) N:o 1408/71 ja (ETY) N:o 574/72 tässä järjestyksessä liitteessä A olevan I osan ja II osan yhtenäinen teksti; olisi myös sisällytettävä tässä liitteessä A olevaan II osaan lisäliitteeksi asetuksen (ETY) N:o 574/72, sellaisena kuin se on muutettuna asetuksella (EY) N:o 3095/95 (4), 95 artiklan teksti, jota sovelletaan 1 päivästä tammikuuta 1998, ja suhteissa Ranskan tasavallan kanssa 1 päivästä tammikuuta 2002,

Euroopan yhteisön perustamissopimuksen entinen maksutasetta koskeva 106 artikla kumottiin sopimuksella Euroopan unionista, ja mainitun perustamissopimuksen uuden 73 artiklan b kohdan 2 alakohdassa kielletään erityisesti kaikki rajoitukset, jotka koskevat maksuja jäsenvaltioiden välillä,

työntekijöiden vapaan liikkuvuuden tavoitteen saavuttamiseksi sosiaaliturvan alalla on tarpeen ja tarkoituksenmukaista, että kansallisten sosiaaliturvajärjestelmien yhteensovittamiseen liittyvien sääntöjen muutos toteutetaan yhteisön oikeudellisella välineellä, joka on sitova ja jota sovelletaan sellaisenaan kaikissa jäsenvaltioissa, ja

tämä on perustamissopimuksen 3 artiklan b kohdan määräysten mukaista,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 1408/71 seuraavasti:

1. Muutetaan 82 artiklaa seuraavasti:

- korvataan 4 kohdan tämänhetkinen teksti seuraavasti:

"4. Neuvoa-antavan komitean puheenjohtajana on Euroopan yhteisöjen komission edustaja. Puheenjohtaja ei osallistu äänestykseen."

- korvataan 7 kohdan 2 alakohta seuraavasti:

"Komitea laatii enemmistöpäätöksellä työjärjestyksensä, jonka neuvosto hyväksyy saatuaan Euroopan yhteisöjen komission lausunnon."

2. Muutetaan 88 artiklan ensimmäinen virke seuraavasti:

"Tarvittaessa rahansiirrot, jotka tehdään tämän asetuksen mukaisesti, toteutetaan kyseisten valtioiden välillä siirron ajankohtana voimassa olevien asiaan kuuluvien sopimusten mukaisesti (. . .)."

3. Poistetaan 100 artikla.

2 artikla

Muutetaan asetus (ETY) N:o 574/72 seuraavasti:

1. Korvataan 107 artiklan 1 kohdan b alakohta seuraavasti:

"eri kansallisina valuuttoina osoitettujen määrien muuntaminen kansalliseksi valuutaksi tapahtuu Euroopan yhteisöjen komission laskeman kurssin mukaisesti, joka perustuu komissiolle Euroopan valuuttajärjestelmän hakemusta varten ilmoitettujen valuuttojen kuukausittaiseen keskiarvoon 2 alakohdassa säädetyn viiteajanjakson aikana".

2. Korvataan 122 artikla seuraavasti:

"Täytäntöönpanoasetuksen liitteitä 1, 4, 5, 6, 7 ja 8 voidaan muuttaa Euroopan yhteisöjen komission asetuksella asianomaisen jäsenvaltion tai asianomaisten jäsenvaltioiden tai niiden toimivaltaisten viranomaisten pyynnöstä sen jälkeen, kun on saatu hallintotoimikunnan lausunto."

3 artikla

Asetusten (ETY) N:o 1408/71 ja (ETY) N:o 574/72 otsikko, johdantokappaleet, sisällysluettelo ja säännökset korvataan tässä järjestyksessä liitteessä A olevien I ja II osien tekstillä, jossa otetaan huomioon tässä asetuksessa säädetyt muutokset.

Liite B sisältää luettelon säädöksistä, joilla muutetaan ensimmäisessä alakohdassa mainittuja asetuksia.

4 artikla

Tämä asetus tulee voimaan sen kuukauden ensimmäisenä päivänä, joka seuraa sen julkaisemista Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EYVL N:o L 149, 5.7.1971, s. 2, asetus sellaisena kuin se on viimeksi muutettuna asetuksella (EY) N:o 3096/95 (EYVL N:o L 335, 30.12.1995, s. 10)

(2) EYVL N:o L 74, 27.3.1972, s. 1, asetus sellaisena kuin se on viimeksi muutettuna asetuksella (EY) N:o 3096/95 (EYVL N:o L 335, 30.12.1995, s. 10)

(3) EYVL N:o L 230, 22.8.1983, s. 1

(4) EYVL N:o L 335, 30.12.1995, s. 1

LIITE A (1*)

OSA I

Neuvoston asetus (ETY) N:o 1408/71, annettu 14 päivänä kesäkuuta 1971, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä

OSA II

Neuvoston asetus (ETY) N:o 574/72, annettu 21 päivänä maaliskuuta 1972, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä

Lisäliite

(1*) Julkaistaan myöhemmin Euroopan yhteisöjen virallisen lehden L-sarjassa.

KOM-asiakirjat ovat saatavilla vuositilauksena, teemanumeroina tai yksittäisinä numeroina, jolloin hinta perustuu sivumäärään.

LIITE B (1*)

Luettelo säädöksistä, joilla muutetaan asetuksia (ETY) N:o 1408/71 ja (ETY) N:o 574/72.

(1*) Julkaistaan myöhemmin Euroopan yhteisöjen virallisen lehden L-sarjassa.

KOM-asiakirjat ovat saatavilla vuositilauksena, teemanumeroina tai yksittäisinä numeroina, jolloin hinta perustuu sivumäärään.